**Tallinna Mustamäe Gümnaasium,**

**HOOLEKOGU KOOSOLEKU PROTOKOLL 25.11.2024**

Koosoleku algus 17.30, lõpp 18.40

Toimumiskoht: Tallinna Mustamäe Gümnaasium, aadressil Keskuse 18, Tallinn

Koosolekul osalejad:

Marika Randma

Liis Hendrikson

Merli Reidolf

Marjaana Ivanov

Olavi Rea

Viktoria Gudkova

Meelis Rum

Mari Klukas

Anett Kuris

Külalistena:

Eero Savason

Ülle Jahesalu

Päevakord:

1. **Arutelu koolitoitlustajaga – Ü.Jahesalu, RK Teeninduse OÜ esindaja**

RK Teeninduse OÜ toitlustab kokku 10 kooli Tallinnas ning omab kogemust 20+ aastat. Mustamäe Gümnaasiumis on toitlustajaks alates 2021.aastast, jäänud veel 2 aastat kuni järgmise hankeni. Toidukorra maksumus on 1.83 eurot, kuid see summa ei ole ette nähtud ainult toorainele, vaid see summa hõlmab toitlustaja kogukulusid – personal, seadmed, elekter jne.

Kõige suurem mure pn, et lastel on eelarvamus ja lapsed ei lähe isegi sööklasse proovima. Kõige keerulisem on seis 5-7 klassini, kus esineb ka palju kambavaimust tulenevat käitumist. Väga hästi käivad söömas põhikooli vanem aste ja 1-3 klass.

Ettepanek puhvetist ära viia kõik magus, jätta võileivad, salatid, vesi – muu välja. Tõsta saiakese hind kallimaks, kui seda on nt võileib või salat.

Samas käivad lapsed palju lähedal asuvates kauplustes. See võib olla ka vahepala toomine, st ei saa kindlalt väita, et poes käimine on sööklatoidu asenduseks, suuremates klassides võib olla, et päev on pikk ja käiakse lisasööki toomas.

Hoolekogu teeb lastevanemate hulgas küsitluse puhveti valiku osas. Selle paremaks läbi viimiseks teeb toitlustaja nimekirja koos hindadega toodetest, mida täna puhvetis müüakse.

Samuti ettepanek, et õpilasesindus võiks välja mõelda kampaania koolitoidu propageerimiseks ja õpilaste sööma kutsumiseks.

Koolis on olemas ka tervisenõukogu, kuid see hetkel aktiivselt ei tööta.

Söökla menüü on leitav kodulehel ja söökla uksel.

Lapsevanemad võiksid koos lapsega nädala alguses menüü üle vaadata, sest valik on suur ja igaüks peaks midagi menüüst sobivat iga päev leidma.

Toit jagatakse võrdselt kõigi vahetundi vahel, et ei juhtuks olukorda, et viimase vahetuse saabudes on mingi valik täiesti otsas ja midagi palju üle.

25.11 – 29.11.2024 on soovijatel võimalik sööklas söömas käia. Esmased tähelepanekud, et toit on letis jahtunud. Toitlustaja lubas selle üle kontrollida.

1. **Liikumisõpetuse tundide korraldus 2024/25. õppeaastal – E. Savason, liikumisõpetuse õppetooli juht**

Liikumisõpetuse tunde on õppekava kohaselt 1-6 klassis 3 tundi nädalas ning 7-12 on ette nähtud 2 tundi nädalas, kuid kontakttunde on selles vanuserühmas ainult 1 ning teine tund on tunniplaani väline.

Tunniplaani välist tundi võib teha õpilane teha talle sobival ajal, ka päeva jooksul mõne tema vaba tunni ajal, nt, kui hommikul esimene tund on tunniplaanis vaba, siis võib minna sel ajal tegema oma liikumistundi. Tervisekõnni jaoks ei ole vaja spordiriietust ning tegeleda võib ka nt pallimängude jmt.

Gümnaasiumiaste täidab liikumispäevikut, mille siis vastavalt õpetaja kehtestatud korrale esitab.

Vabastatud on õpilased, kes käivad vähemalt 3 korda nädalas füüsilises trennis. Mingist osast saab vabastuse ka juhul, kui käiakse 2 korda nädalas trennis. Hinde A saamiseks tuleb käia vähemalt 8 korda, A+ saamiseks vähemalt 10 või enamat korda.

Olukord on tingitud ruumipuudusest. Üle kolme õpetaja korraga saali tundi andma ei mahu, samuti pole lastel ruumi, kus riietuda.

1.klassi õpilastel on suurem osa tunde aulas ja nad ka riietuvad seal.

Ruumi juurde saamiseks on Haridusametiga arutatud võimalust mitte avada 1.klassis rohkem kui 2 paralleeli. Samuti on Gümnaasiumis nüüd ainult 2 õppesuunda ning eelmisel aastal oli gümnaasiumi osas ka suur väljalangevus, mille tõttu on olnud võimalus klasse liita.

1. **Hoolekogu töökava kinnitamine**

Hoolekogu kinnitas ühehäälselt 2024/2025 õppeaasta töökava.

1. **Rahulolu-uuringute kokkuvõtted 2018-2024 – M.Randma**

Arendusjuht tegi kokkuvõtted 2018 – 2024 läbi viidud HARNO uuringutest kooli personali, õpilaste ja õpetajate suunal.

1. **Jooksvad küsimused**

Ettepanek muuta suhtumist üldisele ruumi puudusele, et muuta seda tugevat negatiivset fooni. Kommunikatsioon sel suunal muuta positiivsemaks.